CELEX: 62011CN0137
Language: ro
Date: 2011-03-21 00:00:00
Title: Cauza C-137/11: Cerere de pronunțare a unei hotărâri preliminare introdusă de Cour du travail de Bruxelles (Belgia) la 21 martie 2011 — Partena ASBL/Les Tartes de Chaumont-Gistoux SA

18.6.2011   
            
            
               RO
            
            
               Jurnalul Oficial al Uniunii Europene
            
            
               C 179/9
            
         Cerere de pronunțare a unei hotărâri preliminare introdusă de Cour du travail de Bruxelles (Belgia) la 21 martie 2011 — Partena ASBL/Les Tartes de Chaumont-Gistoux SA
   (Cauza C-137/11)
   2011/C 179/15
   Limba de procedură: franceza
   
      Instanța de trimitere
   
   Cour du travail de Bruxelles
   
      Părțile din acțiunea principală
   
   
      Reclamantă: Partena ASBL
   
      Pârâtă: Les Tartes de Chaumont-Gistoux SA
   
      Întrebările preliminare
   
   
               1.
            
            
               Pentru aplicarea articolului 13 și următoarele din Regulamentul nr. 1408/71 (1) și, în special, pentru aplicarea articolului 14c, un stat membru poate, în cadrul competenței care îi este recunoscută pentru definirea condițiilor de supunere la regimul de securitate socială instituit pentru lucrătorii independenți, să asimileze „administrarea din străinătate a unei societăți supuse la plata impozitului în acest stat” cu desfășurarea unei activități pe teritoriul său?
            
         
               2.
            
            
               Articolul 3 alineatul 1 paragraful 4 din Decretul nr. 38 din 27 iulie 1967 de organizare a statutului social al lucrătorilor independenți este compatibil cu dreptul Uniunii Europene și în special cu libertatea de circulație și de ședere garantată prin articolul 21 din Tratatul privind funcționarea Uniunii, în condițiile în care acesta nu permite unei persoane care are reședința într-un alt stat membru și administrează din străinătate o societate supusă la plata impozitului belgian să răstoarne prezumția de supunere la statutul social al lucrătorilor independenți, în timp ce mandatarul care are reședința în Belgia și nu administrează o asemenea societate din străinătate are posibilitatea de a răsturna această prezumție și de a aduce proba că nu desfășoară o activitate independentă în sensul articolului 3 alineatul 1 paragraful 1 din Decretul regal nr. 38?
            
         
      (1)  Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității (JO L 149, p. 2, Ediție specială, 05/vol. 1, p. 26).